SUID-AFRIKAANSE RADIOLIGA NUUS VIR SONDAG 28 JUNIE 2020 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om (08:15 en 08:30 Sentraal Afrika Tyd onderskeidelik uit op HF 
sowel as op verskeie BHF- en UHF-herhalers. Hierdie uitsendings word ook via 
Echolink herlei deur Johan, ZS6JPL. Die oudio en teks Bulletins kan afgelaai 
word vanaf die Liga webwerf by www.sarl.org.za. Om by die bulletin e-poslys 
aan te sluit , stuur 'n e-pos na die SARL Sekretaris. 


In die nuus vandag; 

IGASA FAKTURE EN WAT OM TE DOEN 
RBN NODES IN NOORD-AFRIKA 

en 


BALLON GELANSEER DEUR POPULÊRE WEB-PROGRAM GASHEER 
VOLTOOI DERDE OMWENTELING 


Bly ingeskakel vir meer inligting oor hierdie en ander interessante nuusitems. 
Ons begin vanoggend met die nuus met drie stil sleutels. 


Dit is met hartseer dat ons aankondig dat die sleutel van Frans Oeschger, ZS1FO, 
op Dinsdag 14 Januarie 2020 stil geword het. Ons innige meegevoel aan sy 
familie en vriende. 


Dit is met leedwese dat ons moet aankondig dat die sleutel van Reg Llewellyn, 
ZSSREG op Sondag 14 Junie 2020 stil geword het nadat hy `n paar jaar met 
kanker gesukkel het. Ons innige meegevoel met sy vrou Estelle, familie en 
vriende. 


Dit is met leedwese dat ons aankondig dat die sleutel van Robert van der 
Vyver, ZS4AR/ZS6BTZ, op Saterdag 20 Junie 2020 stil geword het. Ons in- 


nige meegevoel met sy vrou Dora, familie en vriende. 

POUSE 

TWEE KOMPETISIES VOLGENDE NAWEEK 

Die eerste been van die SARL Newbie Partytjie vind van 08:00 tot 20:00 UTC 
op Saterdag 4 Julie 2020 plaas. Dit is slegs `n foon kompetisie op 20, 40 en 
80 meter. Die uitruil en puntetelling hang af van hoe lank jy 'n amateur is. 


Logstate in MS Excel-formaat alleen moet teen Maandag 13 Julie 2020 aan 
ZS3VdK@webmail.co.za gestuur word. 


Die ZS5 Naelloop is op die lug van 14:00 tot 15:00 UTC op Sondag 5 Julie 2020 
met foon- en GG-aktiwiteit op 40 meter. ZS5-stasies gee 'n RS- of RST-verslag 


en die naam of afkorting van hul dorp. Alle ander stasies sal `n RS- of RST- 
verslag en hul provinsiale of landelike afkorting gee. Jou logboeke moet teen 
Maandag 13 Julie 2020 na zs5contest@harc.org.za gestuur word. 


Lees die reëls in die 2020 Blouboek voor die aanvang van elke kompetisie. 
IGASA FAKTURE EN WAT OM TE DOEN 


“Die hernuwingsfase van die IGASA-lisensie is baie belangrik vir die nuwe aan- 
lynstelsel om te werk en vir die beskerming van roepseine wat aan radio amateurs 
uitgereik is. Die Owerheid het die hernuwingsdatum verleng tot 30 Junie 2020 
en dit is die proses waarmee ons besig is. Dat `n betaling vroeër in die jaar 
gedoen is, beteken nie dat die lisensie hernu word nie, “het Dewald Kuhrau aan 
die SARL gesê 


Die nuwe aanlynstelsel plaas beheer oor die lisensie in die hande van die lisen- 
siehouer. Alle wysigings en/of hernuwings word aanlyn deur die lisensiehouer 
gedoen. Vir die radio amateurs wat aanlyn aansoek gedoen het om hul lisensies, 
is die proses uiters maklik. As jy nog nie op die stelsel geregistreer is nie, moet 
jy registreer, jou wettige entiteit skep en dan op die hernuwingsknoppie op die 
bestuurbladsy druk. Die stelsel sal jou dan vra om aan te dui vir hoeveel jaar die 
lisensie hernu moet word en `n faktuur sal na indiening gelewer word. Daarna 
kan jy aanlyn betaal via jou lisensie bestuursportaal of die bewys van betaling 
oplaai indien betaling op `n ander manier gedoen word. Hernuwing vir die vol- 
gende jaar is dan `n maklike oefening. Gaan na https://online.icasa.org.za/ om 
toegang tot die portaal te kry 


As hierdie proses nie gevolg word nie, kan die radio amateurs se lisensie 
kanselleer word en meer belangriker kan hul hulle roepseine verloor. Hierdie 
roepseine sal dan beskikbaar wees en aan ander radio-amateur gegee word, wat 
baie ongelukkigheid kan veroorsaak. 


Moet asseblief nie die SARL of een van die SARL-amptenare skakel nie, aange- 
sien hulle jou nie kan help nie. Hulle het nie toegang tot jou IGASA-rekening 
nie. Die stelsel is identiteit gedrewe. Stuur `n e-pos na dkuhrau@icasa.org.za as 
jy probleme ondervind. 


DIE 2020 I1ARU HF KAMPIOENSKAPPE 


Die doel van die IARU HF Kampioenskappe is om soveel kontakte as moontlik 
te maak met soveel ander amateurs, veral die TARU Lid vereniging hoofkwartier 
stasies oor die hele wêreld met GG en foon op 160, 80, 40, 20, 15 en 10 meter 
bande. Die kompetisie strek vanaf 12:00 UTG op Saterdag 11 Julie tot 11:59 
UTC op Sondag 12 Julie en beide enkel en multi-operateur stasies kan die 
hele 24-uur-periode bedryf word. Span SARL is op soek na operateurs vir 
ZS9SSARL op 11 en 12 Julie. Kontak Geoff, ZS6C by contest@sarl.org.za om 
'n band/modus tydgleuf vir die kompetisie te bespreek. Jy sal die reëls vind by 
www.arrl.org/iaru-hf-world-championship 


Jy luister na nuus uitsending van die Suid-Afrikaanse Radioliga 


DIE JULIE RADIO ZS 


Die Julie 2020-uitgawe van Radio ZS is vanaf Maandag 29 Junie beskikbaar vir 
aflaai. In hierdie uitgawe vertel ons wat die TARU is en wat die organisasie doen. 
Dan kyk ons na die geheimsinnige verswakking van die aarde se magneetveld en 
na indringers op die amateur frekwensies. Jy kan `n 9 tot 1 UnUn-transformator 
en `n een-battery-vyf spanning stelsel bou. In die Museumstuk kyk ons na 
nommer stasies en wys ons hoe jy @SL-kaarte kan maak met behulp van MS 
Word. 


TRU BAKEN NETWERK NODES WAT IN NOORD-AFRIKA GESTIG 
WORD 


Die Yasme-stigting het `n ondersteunende toekenning aangekondig om Reverse 
Beacon Network (RBN) nodes in Algerië, Tunisië en Libië te vestig. Die 
projek sal deur jeug lede van Amateurs Radio Algeriens en die Association des 
Radio Amateurs 'Tunisiens-verenigings uitgevoer word. Die opbou van hierdie 
nodusse sal die RBN-teenwoordigheid in Afrika verhoog vir beide die amateur 
en wetenskaplike gemeenskappe. Die RBN is 'n netwerk van wêreldwye 
sagteware-gedefinieerde radio (SDR) ontvangers wat amateur radio bande 
monitor en GG-, RYTD- en FT8-seine aan `n sentrale databasis rapporteer. 


DIE SARL HAMNET WINTER KRAGLOSE OEFENING 


Die Kraglose-oefening sal plaasvind vanaf 10:00 UTC (12:00 SAT) op Saterdag 
29 Augustus tot 10:00 UTC op Sondag 30 Augustus 2020. Elke span moet 
registreer by www.eydeal.co.za/blackout. Die oefening word gereël deur die 
7S3 en 754 SARL HAMNET-spanne en die Oefen boekie kan van die webwerf 
afgelaai word. Kry meer inligting in die Julie Radio ZS. 


BALLON GELANSEER DEUR POPULÊRE WEB-PROGRAM GASHEER 
VOLTOOI DERDE OMWENTELING 


'n Ballon wat op 20 Mei gelanseer is deur die web program gasheer Tom Medlin, 
W5KUB, van “Amateur Radio Roundtable' en sy span het begin met die derde 
omwenteling van die aarde. Die ballon, op 13 106 - 13 716 meter, het sy tweede 
omwenteling om die wêreld op 19 Junie voltooi. Dit het die Atlantiese Oseaan 
in rekordtyd met `n snelheid van ongeveer 273 km/h oorgesteek, het die ballon 
webwerf vandeesweek berig. Die ballon, geidentifiseer as W5KUB-18, het APRS- 
en WSPR-amateur radio loonvragte. 'Teen die oggend van 25 Junie was dit 
bokant China en beweeg teen meer as 161 km/h. 


Volgens die ballon webwerf is die missie en doel om `n ballon op 'n hoë hoogte 
te loods vir langdurige en meerdere reise regoor die wêreld. Die ballon, 'n SBS- 
13, kan tot 13 716 meter vlieg. “Dit sal met waterstof gevul word om groter 
hoogte te kry,” verduidelik die webwerf. “Dit sal slegs met sonkrag aangedryf 
word, daar is geen batterye nie, so dit sal slegs gedurende daglig gestuur word. 
Ons ontvang elke 10 minute sy spoor via WSPR op 14,0971 MHz.” Opsporing 
van uitsendings sal weens die regulasies oor die VK, Jemen en Noord-Korea 
afgeskakel word. Die opsporings sender loop net 10 mW, maar dit word so ver 


as 14 484 kilometer gehoor, het Medlin aan die ARRL gesê. “Die hele opspoorder 
met GPS en verwerker weeg slegs 2 gram,” het Medlin gesê. `'Dit is ongeveer 
die gewig van `n sent. Die totale loonvrag is slegs 15 gram. Die huidige poging 
is die groep se negende poging om die wêreld te omseil. 


Medlin sê die ballon projek het sy horison verbreed. ”Jy moet baie spesifieke 
ingenieurswese en metings doen tot by die 0,1 gram om een te vlieg,” het hy 
aan die ARRL gesê. “Jy word ook `n weervoorspeller en kyk na al die NOAA- 
webwerwe, winde op verskillende hoogtes, storms, ens. Storms sal jou in die 
steek laat,” het Medlin gesê. Met die sweef hoogte op 13 411 meter, verwag hy 
om bo die meeste storms te kan vlieg. ”Jy raak ook baie goed vertroud met 
aardrykskunde soos dit vlieg,” het hy bygevoeg. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 
bly. Tans is daar geen sonvlekke sigbaar nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Radio amateurs kan veral met sonsopkoms en sonsondergang 
DX openinge op die 20 tot 30 m bande verwag. Besoek gerus die webtuiste 
spaceweather.sansa.org.za vir meer inligting. 


Nou die Dagboek van Gebeure vir die volgende paar weke: 

30 Junie - Wêreld Asteroiede dag 

4 Julie - die SARL Newbie partytjie 

5 Julie - die ZS5 Naelloop 

11 Julie - die RaDAR Uitdaging 

11 en 12 Julie - die IJARU HF Kampioenskappe 

15 Julie - die SARL Woensdag 80 m Klub Naelloop 

Om die bulletin mee af te sluit, 'n opsomming van ons hoof berig: 


Die eerste been van die SARL Newbie partytjie vind van 08:00 tot 20:00 UTC 
op Saterdag 4 Julie 2020 plaas. Dit is slegs `n foon kompetisie op 20, 40 en 80 
meter. Die 7S$5 Naelloop is op die lug van 14:00 tot 15:00 UTC op Sondag 5 
Julie 2020 met foon- en GG-aktiwiteit op 40 meter. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die `news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 Sentraal Afrika Tyd na “Amateur Radio 
Today.” Daar is herleiding op 7 082 kHz laer syband en verskeie herleidings op 


BHF en UHF frekwensies regoor Suid-Afrika. `n Heruitsending aangebied deur 
Andy ZS6ADY vind op Maandae aande om 19:30 Sentraal Afrika Tyd op 3 620 
kHz plaas. Ons ontvang graag jou sein rapporte, kommentaar en voorstelle, 
stuur `n @-pos aan artoday@sarl.org.za. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZS4ABS, geredigeer deur Johan de Bruyn, 
ZS6JHB en gelees deur ...... eise ee de de ee de de GE Ge 


Van die nuus span, die beste wense vir die week vorentoe. 


